**ΑΣΚΗΣΕΙΣ (ΜΑΘΗΜΑ 11- Η ΠΟΛΗ-ΚΡΑΤΟΣ ΚΑΙ Η ΕΞΕΛΙΞΗ ΤΟΥ ΠΟΛΙΤΕΥΜΑΤΟΣ)**

**1**.Να βάλετε Σ ή Λ (σωστές ή λανθασμένες) ανάλογα με το περιεχόμενο των παρακάτω διατυπώσεων:

1. Η δημιουργία της πόλης-κράτους, σύμφωνα με την άποψη του Αριστοτέλη, οφείλεται στην προσπάθεια των ανθρώπων να πετύχουν όχι μόνο την επιβίωση αλλά και την «ευτυχισμένη ζωή» .
2. Η πόλη-κράτος είχε την ίδια οργάνωση με το φυλετικό κράτος που επικρατούσε μέχρι τον 8ο αι. π.Χ.
3. Το *άστυ* προήλθε από την ένωση των συνοικισμών.
4. Πάνω στην ακρόπολη χτίζονταν τα καταστήματα και τα βιοτεχνικά εργαστήρια ενώ στους πρόποδες χτίζονταν οι ναοί και τα δημόσια κτίρια.
5. Με την ίδρυση των πόλεων-κρατών εγκαταλείφθηκε εντελώς η ύπαιθρος και όλοι μαζεύτηκαν μέσα στο *άστυ*.
6. Ο θεσμός της οπλιτικής φάλαγγας εξυπηρετούσε το συλλογικό καλό και ευνόησε την κοινωνική εξίσωση.
7. Το πολίτευμα είναι ο τρόπος διακυβέρνησης μίας πόλης.
8. Στο αριστοκρατικό πολίτευμα αναλαμβάνει την εξουσία ο βασιλιάς.
9. Στο ολιγαρχικό πολίτευμα το κριτήριο για την ανάληψη της εξουσίας είναι ο πλούτος από τις εμπορικές δραστηριότητες.
10. Οι τύραννοι εκμεταλλεύτηκαν τη δυσαρέσκεια του λαού από τον τρόπο διακυβέρνησης των αρχόντων και έτσι πήραν την εξουσία.
11. Οι τύραννοι δεν ασχολήθηκαν καθόλου με έργα κοινής ωφέλειας.
12. Μετά την κατάλυση των τυραννικών πολιτευμάτων επανήλθε σε αρκετές πόλεις το ολιγαρχικό πολίτευμα.
13. Η Αθήνα μετά την κατάλυση της τυραννίας προχώρησε στο πολίτευμα της βασιλείας.

**2.** Τι σημαίνει η λέξη *τύραννος* σήμερα και γιατί πήρε αυτήν τη σημασία;

.